nb en en en fr de da id da nb da da da da nb fr da da en da nb en en
Sølv til lilleputterne - Svanholm Cricketklub
Onsdag d. 22. september 2021 kl. 20:30 af Henrik Pfaff
Vores ungdomsafdeling, især de mindste, fik en kaotisk start efter nedlukningen på grund af corona. Hvor vi normalt samler nye årgange og udfører teknisk træning med dem indendørs, måtte vi i år starte forfra udendørs. Nedlukningerne i to år kostede medlemmer blandt de yngste – og vi fik betroet, at sådan var det over hele kommunen og over hele Danmark.
At vi trods alt fik samlet en talentfuld årgang sammen, der kunne sikre sig sølvmedaljer ved DM, var yderst positivt. Holdet skiftede træner, da det pulveriserende arbejdsliv trak mere i de hidtidige end trænerjobbet. Aden Aftab tog over og det lykkedes ham at skabe så nogenlunde samling, selvom det ikke var nemt at modtage afbud fra to af dem, der har spillet hele turneringen dagen før finalerne. Heldigvis har vi en miniputafdeling, som kan forsyne, men store var reserverne ikke.
Der blev først spillet en T 20 kamp mellem den indledende turnerings nr. 2 og 3 Svanholm og Ishøj. Her overraskede vi virkelig positivt. Alle holdets førende spillere Mustakin Aslam (26), Ammar Anwar 46 not out) og Saib Ahmed 51 not out fungerede. Særligt overraskende af Ammar Anwar, der først startede i juni, men som har voldsomt talent for det hele. Kaste kan han også.
Mustakin Aslam i en sjælden defense-mode (foto Alex Olsen)
Oskar Thaysen ved gærdet (foto Alex Olsen)
Saib Ahmed havde et par gode dage (foto Alex Olsen)
Ishøj var ude på 12 overe for 73 og dermed var vi i finalen. Ammar Anwar og Nikelan Engur tog hver to gærder for henholdsvis 22 og 2.
Vores kasteangreb gjorde det igen godt i finalen, hvor KB’s 119 burde være en mulighed for at overtrumfe. Men ak, Mustakin Aslam lavede ganske vist 17, men de to andre førende kom ikke på tavlen og vi endte med at være ude for 49.
Stående bagest Amma Ali, Saib Ahmed Oskar Thaysen, Mustakin Aslam, træner Aden Aftab.
Knælende Ibrahim Anwar, Nikkelan Engur, Musa Kenyan, Umair Hassan.